S-428/2009

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 21. apríl 2009 á hendur F-kk-þgf Ó-kk-þgf S-kk-þgf, kt.[…], Svalbarði 10, Hafnarfirði og Þ-kk-þgf H-kk-þgf, kt. […], Granaskjóli 15, Reykjavík, fyrir eftirgreind brot framin í Reykjavík, nema annars sé getið, á árinu 2008:

I. Ákærðu báðum fyrir tilraun til fjársvika með því að hafa, í júní, reynt í félagi að svíkja út 30.000 krónur á Billiardstofunni Klöpp, Faxafeni 12, sem ákærðu reyndu heimildarlaust að láta skuldfæra á greiðslukortareikning annars manns með því að framvísa þar greiðslukorti, sem ákærðu höfðu fundið skömmu áður.

Telst þetta varða við 248. gr. almennra hegningarlaga nr. 19/1940.

II. Ákærða Þ-kk-þgf fyrir:

1.

Þjófnað með því að hafa, þriðjudaginn 24. júní 2009, stolið áfengispela í vínbúð ÁTVR, Skeifunni 5.

Telst þetta varða við 244. gr. almennra hegningarlaga.

2.

Brot á umferðarlögum, með því að hafa, miðvikudaginn 26. nóvember, ekið bifreiðinni AM-005 óhæfur til að stjórna henni örugglega vegna áhrifa ávana- og fíkniefna (magn amfetamíns í blóði 20 ng/ml og metafetamíns 280 ng/ml) um götur í Kópavogi uns lögreglan stöðvaði akstur hans á Hafnarfjarðarvegi við Hamraborg.

Telst þetta varða við 1. og 2. mgr. 45. gr. a., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

3.

Brot á lögum um ávana- og fíkniefni, með því að hafa, miðvikudaginn 27. ágúst, haft í vörslum sínum 5,25 g af MDMA er lögreglan handtók hann á Strandvegi.

Telst þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærðu verði dæmdir til refsingar og til greiðslu alls sakarkostnaðar, ákærði Þ-kk-nf til sviptingar ökuréttar samkvæmt 101. og 102. gr. umferðarlaga, sbr. 25. gr. laga nr. 44/1993 og 18. gr. laga nr. 66/2006 og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda, verjanda ákærða Þ-kk-ef og ákærða F-kk-þgf hafði verið gefinn kostur á að tjá sig um lagaatriði og ákvörðun viðurlaga.

Ákærðu hafa báðir skýlaust játað brot sín. Sannað er með játningu ákærðu og öðrum gögnum málsins að ákærðu eru sekir um þá háttsemi sem þeim er gefin að sök og eru brot þeirra rétt heimfærð til refsiákvæða í ákæru.

Ákærði F-kk-nf er fæddur í desember 1982. Í sakavottorði kemur fram að 16. febrúar 2001 var ákærði dæmdur til greiðslu 120.000 króna sektar fyrir ölvunarakstur. Þann 23. júní 2003 var ákærði dæmdur til greiðslu sektar að fjárhæð 10.000 krónur fyrir fjársvik. Þá hlaut ákærði dóm fyrir brot gegn ávana- og fíkniefnalöggjöfinni þann 5. desember sama ár. Þann 4. júlí 2006 gekkst ákærði undir sátt til greiðslu 55.000 króna sektar fyrir ölvunarakstur, þá var hann einnig sviptur ökurétti í 4 mánuði. Loks var ákærði dæmdur til greiðslu 100.000 króna sektar þann 15. desember 2008 fyrir akstur undir áhrifum ávana- og fíkniefna og var þá jafnframt sviptur ökurétti í 2 ár frá 20. febrúar 2009 að telja. Refsing ákærða þykir hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði Þ-kk-nf er fæddur í júlí 1980. Samkvæmt sakavottorði gekkst ákærði undir sátt 23. ágúst 2002 til greiðslu 15.000 króna sektar fyrir umferðarlagabrot. Jafnframt var hann sviptur ökurétti í 3 mánuði. Hinn 3. febrúar 2002 hlaut ákærði dóm fyrir brot gegn 1. mgr. 217. gr. almennra hegningarlaga. Þá gekkst ákærði undir sátt til greiðslu 50.000 króna sektar fyrir ölvunarakstur og var þá sviptur ökurétti í 4 mánuði. Refsing ákærða þykir hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði Þ-kk-nf er sviptur ökurétti í tvö ár frá birtingu dómsins að telja.

Ákærði Þ-kk-nf greiði 155.699 krónur í sakarkostnað, þar með talið málsvarnarlaun skipaðs verjanda síns, G-kk-ef Á-kk-ef héraðsdómslögmanns, 80.925 krónur.

D ó m s o r ð :

Ákærði, F-kk-nf Ó-kk-nf S-kk-nf, sæti fangelsi í 30 daga en fresta skal fullnustu refsingarinnar og falli hún niður að liðnum 2 árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði, Þ-kk-nf H-kk-nf, sæti fangelsi í 60 daga en fresta skal fullnustu refsingarinnar og falli hún niður að liðnum 2 árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði, Þ-kk-nf, skal sviptur ökurétti í 2 ár frá birtingu dómsins.

Ákærði, Þ-kk-nf, greiði 155.699 krónur í sakarkostnað þar með talið málsvarnarlaun skipaðs verjanda síns, G-kk-ef Á-kk-ef hæstaréttarlögmanns, 80.925 krónur.

Upptæk eru gerð til ríkissjóðs 5,25 g af vímuefninu MDMA, sem lögregla lagði hald á við rannsókn málsins.

S-kk-nf S-kk-nf